Dragi učenici,

započet ćemo govoriti o Sakramentu pomirenja, tj. ispovijedi. Udžbenik, stranica 67. pročitati uvod i biblijski tekst. Sada ću vam malo to pojasniti:

U tekstu se govori o blagdanu Pedesetnice. Nakon uskrsnuća Isus se četrdeset dana ukazivao svojim učenicima da ih ojača u vjeri, da znaju da je i dalje s njima. Onda je uzašao Ocu na nebo.

Na Pedesetnicu (pedeset dana nakon uskrsnuća) šalje učenicima Duha Svetoga da idu po svem svijetu i naviještaju Božje kraljevstvo. Kad su učenici primili Duha svetog postali su odvažni svjedoci raspetoga i uskrsloga Krista, više se nikoga nisu bojali i činili su čudesna djela snagom Duha Svetoga ( i opraštali grijehe u Božje ime). Taj silazak Duha Svetoga je rođendan Crkve, zajednice Isusovih učenika.

Napišite u bilježnicu naslov: **Pedesetnica**

Ispod naslova zapišite ove rečenice:

**Nakon uskrsnuća Isus se četrdeset dana ukazivao svojim učenicima da ih ojača u vjeri, da znaju da je i dalje s njima. Na Pedesetnicu šalje učenicima Duha Svetoga. To je rođendan Crkve, zajednice Isusovih učenika.**

Riješite: Radna bilježnica, stranica 59. Fotografirajte samo radnu bilježnicu, a dugo ću vidjeti u školi.

Ovdje vam šalje link za jednu lijepu animaciju (kratki film), pa vas molim da pogledate, lakše ćete naučiti o Isusovim posljednjim danima.

Isusovi posljednji dani

<https://www.youtube.com/watch?v=68IKsFGdg9U&feature=emb_title>

Dobar uspjeh!